kardosdrur/scandi-wiki huggingface dataset:
Frederik Rønnow

Frederik Riis Rønnow (født 4. august 1992) er en dansk fodboldspiller, der er målmand for Bundesligaklubben Union Berlin samt på det danske fodboldlandshold.

Karriere

AC Horsens 
Rønnow startede sin karriere som ungdomsspiller i Horsens-klubben Stensballe IK, inden han som 16-årig i 2008 skrev kontrakt med byens Superligahold AC Horsens. Her var han de første år tilknyttet klubbens ungdomshold, inden han i 2010 blev en del af A-truppen.

Rønnow fik sin førsteholdsdebut for AC Horsens den 7. september 2011 i et pokalopgør mod Holstebro, som blev vundet med 5-0. Han spillede samtlige klubbens pokalkampe i efteråret 2011. Den 31. marts 2012 spillede Rønnow så sin første kamp i Superligaen, da han blev foretrukket frem for rivalen Robert Veselovsky til et opgør mod AaB. Kampen endte med et clean-sheet til Rønnow, og en Horsens-sejr på 1-0.

Han spillede alle 33 Superligakampe i 2012-13 fra start. For denne sæson blev han også kåret som årets spiller i AC Horsens.

Esbjerg fB 
Da AC Horsens efter sæsonen 2012-13 rykkede ned i 1. division, blev Rønnow udlejet til Esbjerg fB for sæsonen 2013-14 for at fastholde spilletiden i Superligaen. Lejeaftalen sluttede den 30. juli 2014, efter Rønnow havde spillet 26 kampe, hvoraf 18 af dem var ligakampe. I alt lukkede Rønnow 39 mål ind i de 26 kampe, han spillede, og holdt buret rent 4 gange.

Brøndby IF 
Den 2. juli 2015 skiftede Rønnow til Brøndby IF på en fireårig kontrakt. Han fik sin debut for Brøndby IF i Superligaen den 9. august 2015, da han startede i en 3-3-kamp mod Randers FC ude.

Union Berlin
Den 20 juli 2021, blev det offentliggjort at Union Berlin havde købt Rønnow fra Eintracht Frankfurt.

Landshold 
Rønnow har spillet en del kampe for de danske U-landshold, blandt andet syv kampe for U/18 og U/19-landsholdene.

Han fik sin debut på A-landsholdet i en venskabskamp mod  i Horsens 31. august 2016 og spillede i alt fire landskampe i dette efterår, heriblandt to VM-kvalifikationskampe. Han blev ved efterårssæsonens slutning af BT vurderet som femtebedste danske A-landsholdsspiller under Åge Hareide.

Referencer

Eksterne henvisninger 
 Profil  på brondby.com
 

Fodboldlandsholdsspillere fra Danmark
Deltagere ved verdensmesterskabet i fodbold 2018
Fodboldspillere fra AC Horsens
Fodboldspillere fra Esbjerg fB
Fodboldspillere fra Brøndby IF
Fodboldspillere fra Eintracht Frankfurt
Personer fra Horsens
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Haykashen

Haykashen (, også romaniseret som Aykashen og Haikashen; indtil 1967, Gharashirin, Gharabasar, og Kargabazar) er en by i Armavir-provinsen i Armenien. Borgmesteren, Bagrat Hovhannisyan (HHK) blev valgt ind i 2008.

Referencer

Eksterne henvisninger og kilder 
 Haykashen hos GEOnet Names Server 
 World Gazeteer: Armenia – World-Gazetteer.com 
 Rapport om folketællingen i Armenien 2001, Det nationale statistiske kontor i republikken Armenien 
 Brady Kiesling, Rediscovering Armenia, side. 40; originalen er arkiveret hos Archive.org, mens den nuværende online version kan hentes på Armeniapedia.org. 

Byer i Armenien
Matt Smith

Matthew Robert Smith (født 28. oktober 1982) er en engelsk skuespiller, som er mest kendt for at spille den Den elvte Doktor i den britisk science fictionserie Doctor Who. For den rolle modtog han i 2011 en BAFTA Award-nominering, en SFX-award i 2012 og to National Television Awards i henholdvis 2012 og 2014.

Smith havde oprindeligt sat sig for at blive professionel fodboldspiller, men måtte afstå fra karrieren da han fik en slem rygskade. Dengang havde han allerede spillet for ungdomsholdene Northampton Town F.C. , Nottingham Forest F.C. og Leicester City F.C.

Senest har han medvirket i Terminator Genesys  i en rolle som bliver mere vigtig i løbet af den nye trilogi. I år 2016 kan man opleve Smith i gyser-udgaven af Jane Austen's fortælling om "Pride and Prejudice". Filmen hedder Pride and Prejudice and Zombies .

Filmografi

Film

Fjernsyn

Videospil

Eksterne henvisninger 

 

Skuespillere fra Storbritannien
Personer fra Northampton
Titanic: Storhed og Fald

Titanic: Storhed og Fald () er en serie i 12 afsnit om konstruktionen og forliset af RMS Titanic. Det er den ene af to stort budgetterede dramaserier som har premiere i april 2012. Den anden er Titanic.

Serien havde premiere i Danmark og Tyskland d. 15. april 2012 og i Italien d. 22. april. Den officielle premiere i Storbritannien var d. 23. maj 2012. Det er planlagt at serien skal sendes i USA i efteråret 2012.

Medvirkende 
Kevin Zegers som Dr. Mark Muir
Derek Jacobi som Lord Pirrie
Alessandra Mastronardi som Sofia Silvestri
Chris Noth som J.P. Morgan
Neve Campbell som Joanna

Tv-serier fra Storbritannien
Titanic
Alemdar Karamanov

Alemdar Sabitovitj Karamanov ( ; født 10. september 1934 i Simferopol, Russiske SFSR, Sovjetunionen, død 3. maj 2007 i Simferopol, Ukraine) var en russisk komponist og pianist.

Karamanov studerede på Moskva musikkonservatorium hos Dmitrij Kabalevskij og Tikhon Khrennikov. Blandt hans studiekammerater var Alfred Schnittke, Rodion Sjtjedrin og Sofija Gubajdulina. 

Karamanov skrev 25 symfonier, 3 balletter, 7 koncerter, 3 strygekvartetter, værker for orkester og koralværker med mere. Han var nok mest kendt som symfoniker. Karamanov var i sin stil modernist, og komponerede med et skarpt øre og en stor intelligens.

Udvalgte værker 

 Symfoni nr. 1 (1954) - for orkester
 Symfoni nr. 2 (1955) - for orkester
 Symfoni nr. 3 (1956) - for orkester
 Symfoni nr. 4 "Maj" (1956)
 Symfoni nr. 5 "Lenin" (1956-1957) - for fortæller, solister, kor og orkester 
 Symfoni nr. 6 "Sinfonietta" (1957) - for orkester
 Symfoni nr. 7 "Måne nat" (1958-1959) - for orkester
 Symfoni nr. 8 "Klassisk" (1960) - for orkester
 Symfoni nr. 9 "Befrielse" (1962) - for orkester
 Symfoni nr. 10 "Ungdommen fra Verden" (1963) - for orkester
 Symfoni nr. 11-14 "Udført" (1965-1966) (efter bibelen: fire evangelier, salme 117) - for kor og orkester
 Symfoni nr. 15 og 16 "Og jeg elsker giver" (1974) - for orkester
 Symfoni nr. 17 "Amerika" (1975) - for orkester
 Symfoni nr. 18 "Ham som elsker os" (1980) - for orkester
 Symfoni nr. 19 "Lammets blod" (1976) - for orkester
 Symfoni nr. 20 "Velsignet er de døde" (1977-1978) - for orkester
 Symfoni nr. 21 "Den store by" (1978-1979)
 Symfoni nr. 22 "Lad det være" (1980) - for orkester
 Symfoni nr. 23 "Jeg er Jesus" (1983) - for orkester
 Symfoni nr. 24 "Adsjimusjkaj" (Adjuvant) (1983) - for solister, kor og orkester
 Symfoni nr. 25 "Himlens Jerusalem" (1985) - for orkester

Kilde 
 Om Alemdar Karamanov

Komponister fra Sovjetunionen
Komponister fra Ukraine
Komponister fra Rusland
Klassiske komponister fra det 20. århundrede
Klassiske komponister fra det 21. århundrede
Pianister fra Rusland
Pianister fra Ukraine
Shulamit Ran

Shulamit Ran (født 21. oktober 1949 i Tel Aviv, Israel) er en israelsk komponist og lærer.

Ran studerede som syv årig hos i Tel Aviv hos Paul Ben-Haim.

Hun kom til New York som 14-årig, på et schoolarship stipendium, for at studere på Mannes College of Music, med bl.a. Norman Dello Joio og Ralph Shapey.
 
Hun vandt PulitzerPrisen for sin Symfoni (1990), som er dedikeret til Ralph Shapey.

Ran som betragter Ludwig van Beethoven som sit store forbillede, komponerer i både streng tonal og atonal fri stil.

Hun har skrevet en symfoni, orkesterværker, violinkoncert, 2 strygerkvartetter,  opera, vokalmusik og kormusik etc.

Udvalgte værker 

 Symfoni nr. 1 (1989-1990) - for orkester
 Koncert (1986) - for orkester
 "Mellem to Verdener" "(Besættelsen)" (1997) - opera
 "Legender" (1992-1993, rev. 2001) – for orkester
 Violinkoncert (2002-2003) - for violin og orkester 
 2 Strygekvartetter (1984, 1988-1989)

Kilde 
 Om Shulamit Ran 

Komponister fra Israel
Komponister fra USA
Klassiske komponister fra det 20. århundrede
Jøder fra Israel
Personer fra Tel Aviv
Lokoja

Lokoja er en by beliggende ved floden Niger i den centrale del af Nigeria. Den er administrativ hovedstad for delstaten Kogi og har knap 100.000 indbyggere (2006). Lokoja blev 1914 den første administrative hovedstad for den da britiske koloni Nigeria, som tidligere var inddelt i to protektorater men som dette år forenedes; Lokoja var også hovedstad i det tidligere Northern Nigeria Protectorate. 

Lokoja ligger ved sammenløbet af floderne Niger og Benue, ca. 480 km nord for atlanterhavskysten. I nærheden ligger det 340 meter høje Mount Patta.

LGA 
Lokoja er med sine omgivelser også et Local Government Area med et areal på 3.180 km² og en befolkning på 195.261 mennesker (2006).

Byer i Nigeria
Tzvi Avni

Tzvi Avni (, født Hermann Jakob Steinke, 2. september 1927 i Saarbrücken, Tyskland) er en tysk/israelsk komponist.

Avni emigrerede tidligt til Palæstina i 1935. Han studerede hos Paul Ben-Haim.

Han blev på Edgar Vareses anbefaling ansat på Columbia-Princeton Electronic Music Center i 1960'erne.

Avni har komponeret en symfoni, orkesterværker, elektronisk musik, kammermusik, korværker, vokalværker etc.

Udvalgte værker 

 Symfoni nr. 1 "Ørkenscener" (1991) - for orkester
 "Bøn" – (1961, rev. 1969) - for strygeorkester
 "Ved floderne i Babylon" (1971) – for orkester
 "Kaddish" (1987) – for cello og strygeorkester
 ""Jerusalem fra himmelen" (19?) – for kor og orkester
 "Vokalise" (1964) – elektronisk musik
 "Elegi" (1967) – for cello

Kilde 
 om Tzvi Avni 

Komponister fra Israel
Klassiske komponister fra det 20. århundrede
Jøder fra Tyskland
Jøder fra Israel
Personer fra Saarbrücken
Abel Ehrlich

Abel Ehrlich (født 3. september 1915 i Cranz, Tyskland – død 30. oktober 2003 i Tel Aviv, Israel) var en israelsk komponist violinist og lærer.

Ehrlich flygtede grundet nazismen i 1934 med sin familie til Jugoslavien, hvor hans studerede musik i Zagreb. Han emigrerede i 1939 til Israel, hvor han studerede på Eretz-Israel Musikkonservatoriet i Jerusalem. Ehrlich underviste selv senere på en del konservatorier i Israel, f.eks. Rubin Academy of Music i Jerusalem og Bar-llan University i Tel Aviv. 

Han har blandt andet skrevet orkesterværker, vokalværker og solostykker for mange instrumenter. 

Han fik i 1997 The Israel Price of Music.

Udvalgte værker 

 To satser for Symfoniorkester - for orkester
 Basra – for orkester
 Komedie – for orkester
 Oversætter af Drømme – for orkester
 Lyde af 5758 – for orkester
 I mit hjertes frygt – for sang

Kilder 
 om Abel Ehrlich

Komponister fra Tyskland
Komponister fra Israel
Klassiske komponister fra det 20. århundrede
Violinister fra Tyskland
Jøder fra Tyskland
Jøder fra Israel
Haim Alexander

Haim Alexander (født 9. august 1915 i Berlin, Tyskland – død 18. marts 2012 i Jerusalem, Israel) var en israelsk komponist.

Alexander studerede hos Stefan Wolpe i Berlin.

Han emigrerede i 1935 til Palestina,
hvor han studerede hos Josef Tal og færdig uddannede sig på Jerusalem´s Musikkonservatorium i 1945.

Han har skrevet klaverstykker, orkesterværker, koncerter for forskellige instrumenter.

Alexander komponerede i begyndelsen i Israelsk folkloristisk stil, men blev senere serialist.

Kilde 
 om Haim Alexander

Komponister fra Israel
Klassiske komponister fra det 20. århundrede
Jøder fra Tyskland
Jøder fra Israel
Mark Kopytman

Mark Kopytman (født 6. december 1929 i Kamjanets-Podilskyj, Ukrainske SSR - død 16. december 2011 i Jerusalem, Israel) var en israelsk komponist, lærer og professor i musik.

Kopytman studerede ved Konservatoriet i Moskva. Efter endt uddannelse underviste han samme sted samt på konservatorierne i Almaty og Chisinau. I 1972 emigrerede Kopytman til Israel og blev ansat som professor på Rubin Academy of Music and Dance, hvor han med tiden, blev rektor. Han rejste i 1979 rundt som gæsteprofessor i Europa og USA og vandt senere et par priser for sin indsats, bl.a. The Israel ACUM Price (1992).

Kopytman har komponeret en symfoni, orkesterværker, kammermusik, klaverkoncerter, vokalmusik, korværker, klaverstykker og musik til scenen. Han komponerer i en individualistisk stil med inspiration fra jødisk folklore.

Udvalgte værker  

 Symfoni (1956) - for orkester
 Sinfonietta (1964) - for kammerorkester 
 Seks moldaviske melodier (1965) - for orkester
 Koncert (1976) - for orkester 
 Klaverkoncert (1970) - for klaver og orkester 
 Kaddish (1981) - for cello eller bratsch og strygeorkester

Kilde 
 Om Mark Kopytman 

Klassiske komponister fra det 20. århundrede
Komponister fra Ukraine
Komponister fra Israel
Jøder fra Ukraine
Jøder fra Israel
Personer fra Kamjanets-Podilskyj
Giving You Up

"Giving You Up" er en sang af den australske sangerinde Kylie Minogue fra hendes opsamlingsalbum Ultimate Kylie (2004). Sangen blev skrevet af Miranda Cooper, Brian Higgins, Tim Powell, Lisa Cowling, Paul Woods, Nick Coler og Kylie Minogue. Den blev produceret af Brian Higgins og Xenomania.

Udgivelse og indspilning 
"Giving You Up" blev udgivet som albummets anden single i marts 2005 til blandede anmeldelser fra musikkritikere. Sangen blev skrevet og indspillet i løbet af sommeren 2004 i London som den anden single fra albummet Ultimate Kylie. Sangen blev udgivet i forskellige formater i hele verden. Mest udgivet som en CD single og en digital download blev sangen udgivet som en begrænset vinyl single i Storbritannien. Den internationale single indeholder B-siden "Made of Glass" skrevet af Minogue og Xenomania under indspilningerne af Ultimate Kylie.

"Giving You Up" nåede nummer seks på UK Singles Chart den 4. april 2005 og blev otte uger på hitlisten. I Irland nåede sangen nummer 20 på Irish Singles Chart og blev seks uger på hitlisten. I Tyskland nåede sangen nummer 27 og havde stor succes i Europa.

Formater og sporliste 
Britisk CD 1
 "Giving You Up" – 3:31
 "Made of Glass" – 3:12

Britisk CD 2
 "Giving You Up" – 3:31
 "Giving You Up" (Riton Re-Rub Dub) – 6:31
 "Giving You Up" (Alter Ego Remix) – 6:32
 "Giving You Up" (Musikvideo)

Europæisk CD 1
 "Giving You Up" – 3:31
 "Made of Glass" – 3:12

Tysk CD 3
 "Giving You Up" – 3:31
 "Your Disco Needs You" (Almighty Mix Edit) – 3:29
 "Your Disco Needs You" (Musikvideo)

Australsk CD single
 "Giving You Up" – 3:31
 "Made of Glass" – 3:12
 "Giving You Up" (Riton Re-Rub Vox) – 6:31
 "Giving You Up" (Alter Ego Dub) – 6:32
 "Giving You Up" (Musikvideo)

Hitlister

Referencer

Eksterne henvisninger 
Giving You Up på Allmusic

Kylie Minogue-sange
Singler fra 2005
Tage Nielsen

Tage Nielsen kan henvise til flere personer:

 Tage Nielsen (biografdirektør) (1900-1971) – en dansk direktør for Palladium
 Tage Nielsen (direktør) (1902-1973) – en dansk direktør
 Tage Vorsaa Nielsen (1905-1944) – en dansk frihedskæmper fra modstandsgruppen BOPA
 Tage Verner Gyldenløve Nielsen (1909-1983) – en dansk officer
 Tage Nielsen (chefredaktør) (1909-1991) – en dansk chefredaktør
 Tage Nielsen (arkitekt) (1914-1991) – en dansk arkitekt
 Tage Nielsen (frihedskæmper) (1916-1945) – en dansk frihedskæmper (Tage Marius Nielsen)
 Tage Nielsen (komponist) (1929-2003) – en dansk komponist og tidligere rektor på Det Jyske Musikkonservatorium
 Tage Nielsen (bokser) (født 1963) – en tidligere dansk professionel bokser i letsværvægt.
Christian Nold

Christian Nold (22. juni 1626 i Højby i Skåne – 22. august 1683 i København) var en dansk orientalist og teolog. 

Nold gik i Lunds Domskole, kom 1644 til Københavns Universitet, hvor han 1651 tog magistergraden. I 1650 var Nold blevet rektor i Landskrona, et embede, som han dog nedlagde 1654 for at drage udenlands. I Tyskland, Nederlandene, Frankrig og England studerede han nu i flere år østerlandske sprog og litteratur, udgav i Franeker: Leges distinguendi og Historia Idumæa s. de vita et gestis Herodum (1660).
 
Samme år hjemkaldtes han, udgav 1662 Sacrarum historiarum et antiquitatum synopsis, blev 1664 professor i teologi og samme år universitets rektor. Men nogle uforsigtige ytringer i et 1666 udgivet skrift: Logica recognita havde hans afskedigelse uden pension 1667 til følge. 

Efter Griffenfeldts fald (1676) blev Nold, der synes at have pådraget sig den mægtige kanslers uvilje, atter professor i teologi, tog 1678 den teologiske doktorgrad og blev 1682 på ny universitetets rektor. I 1679 udgav Nold sit hovedværk: Concordantiæ particularum Ebræo-Chaldaicarum Veteris Testamenti, et værk, der vidner om forbavsende flid og sproglærdom, og som han havde udarbejdet under sit ufrivillige otium, 1667-76.

Kilder 

 
 

Teologer fra Danmark
Orientalister fra Danmark
Rektorer ved Københavns Universitet
Faglitterære forfattere fra Danmark
Latinske forfattere
Dansksprogede forfattere fra Danmark
Danskere i 1600-tallet
Personer fra Skåne
The Wonders of Nature

The Wonders of Nature er en bog på engelsk af Josiah Priest, som blev udgivet i 1826. Den blev udgivet i USA i både hardcover og paperback. Paperback udgaven er på 600 sider. Bogen indledes med at give Gud æren for at have skabt alt med hovedfokus lagt på den utrolige natur, som iflg. forfatteren er styret af Gud. Naturens undere gives som bevis på, at Gud lever og blander sig. Forfatteren fordømmer folk som nægter Guds eksistens. Bogen beskæftiger sig derefter med mærkværdigheder og undere i naturen, universet, maskiner, fænomener, beretninger osv.

Antagelsen om at Joseph Smith, Jr. plagierede bogen 
Kritikere af mormonismen anser The Wonders of Nature for at være historisk set relateret til mormonismen. David Persuitte fandt en masse ligheder mellem Mormons Bog og The Wonders of Nature. The Wonders of Nature blev udgivet 5 år før Mormons Bog blev udgivet og Josiah Priest kendte Oliver Cowdery, som senere hjalp Joseph Smith, Jr. med at producere Mormons Bog. Kapitlet i The Wonders of Nature, som specielt anses at være plagieret af Mormons Bog er "Northern and Western Indians, Proofs that the Indians of North America were lineally descended from the ancient Hebrews."(Nordlige og vestlige indianere, beviser på at nordamerikanske indianere stammede fra antikkens hebræere). Side 377 indikerer, at nordamerikanske indianere blev anset for muligvis at stamme fra hebræerne mindst 50 før The Wonders of Nature blev skrevet. Dette at indianerne skulle nedstamme fra israelitterne, er netop en af hovedpåstandene i Mormons Bog.

Referencer 

Litteratur om religion
The Football League 1889-90

The Football League 1889–90 var den anden sæson af The Football League og dermed også det andet engelske mesterskab i fodbold. Ligaen havde deltagelse af 12 hold, der spillede en dobbeltturnering alle-mod-alle. Ligaen blev vundet af Preston North End FC, som dermed vandt det engelske fodboldmesterskab for anden sæson i træk.

Resultater

Hold

Kilder / eksterne henvisninger 
 RSSSF – England 1889-90 

Sæsoner i The Football League
Fodbold i 1889
Fodbold i 1890
Football Alliance 1889-90

The Football Alliance 1889–90 var den første sæson af den engelske fodboldliga Football Alliance, der blev anset for en svagere liga end The Football League, der blev dannet året før. Ligaen havde deltagelse af 12 hold, der spillede en dobbeltturnering alle-mod-alle. Ligaen blev vundet af The Wednesday FC, som dermed vandt ligaen for første gang.

Kilder / eksterne henvisninger 
 Footballsite – Football Alliance 1889/90

Noter 

Sæsoner i Football Alliance
Fodbold i 1889
Fodbold i 1890
Fodbold i England
Sputnik 2

Sputnik 2 var et sovjetisk rumfartøj sendt i kredsløb om Jorden den 3. november 1957; det blev den anden rumopsendelse, kort efter Sputnik 1, der opsendtes 4. oktober 1957. Sputnik 2 var den første til at medbringe et levende dyr, en hund ved navn Laika. 

Sputnik 2 var en 4-meter høj kegle-formet kapsel med en base diameter på 2 m. Det indeholdt adskillige rum til radiosendere, et telemetri-system, en programmeringsenhed, et revitaliserings- og temperaturkontrolsystem til kabinen, og videnskabelige instrumenter. En separat forseglet kabine indeholdt hunden Laika.

Tekniske og biologiske data blev transmitteret til Jorden i en 15 minutters periode i løbet af hvert omløb. To fotometre var om bord til at måle solstråling (ultraviolet og gammastråling) og kosmiske stråler. Sputnik 2 indeholdt ikke et tv-kamera, – tv-billeder af hunde på Korabl-Sputnik 2 er almindeligt fejlidentificerede som Laika.

Referencer 

Rumfart
Jean Baruël

Jean Guillaume Euchaire Baruël (20. februar 1809 i København – 6. oktober 1862 sammesteds) var en dansk maler.

Han var af fransk reformert æt, søn af dekorationsmaler Jean Mathieu Baruël og Anna Dorothea Elisabeth f. Herbst. Han var oprindelig bestemt til studeringerne, men foretrak kunsten, besøgte Kunstakademiet fra 1825 og blev elev. Derpå kastede han sig over portrætfaget og udstillede i årene 1829 til 1839 på Charlottenborg Forårsudstilling en del portrætter, blandt hvilke hans faders særlig skal have tiltrukket sig C.W. Eckersbergs opmærksomhed som et dygtigt billede. Han malede også den reformerte præst Raffards portræt (1833). Han var elev på akademiet indtil 1832 og var også Eckersbergs privatelev.

Da han 22. november 1836 havde giftet sig i Tikøb med Karen Louise Jessen (20. november 1811 på Tærø – 19. maj 1881 i København), datter af mølleejer og brændevinsbrænder i Præstø Hans Jørgen Jessen og Johanne Platau, bestemte han sig snart efter af praktiske grunde til at opgive kunsten og overtage sin faders temmelig betydelige malerværksted. Værkstedet havde store opgaver, bl.a. i Schacks Palæ på Amalienborg.

Ved at stå i spidsen for denne forretning, som officer i Brandkorpset og som frimurer af en høj grad levede han i berøring med en stor kreds, som mindes ham for hans elskværdige og hjælpsomme karakter. Han døde den 6. oktober 1862.

Han er begravet på Holmens Kirkegård.

Værker 
 Portræt af kunstnerens fader
 Præsten J.A. Raffard (udstillet 1833)
 Herreportræt (1860, tidligere i Johan Hansens samling)
 En flæskesjover (1862, tidligere i Johan Hansens samling)

Eksterne kilder/henvisninger 

 

Malere fra Danmark
Frimurere fra Danmark
Personer fra København
Danskere i 1800-tallet
Håndværksmalere fra Danmark
Portrætmalere
Brandfolk fra Danmark
Scottish Cup 1885-86

Scottish Football Association Challenge Cup 1885–86 var den 13. udgave af Scottish Football Association Challenge Cup, nutildags bedre kendt som Scottish Cup. De første kampe blev spillet den 12. september 1885, og turneringen blev afsluttet den 13. februar 1885, hvor Queen's Park FC vandt finalen over de forsvarende mestre Renton FC med 3-1. Sejren var Queen's Park FC's ottende i turneringens historie.

Resultater

Queen's Park FC's vej til sejren

Første runde

Anden runde

Tredje runde

Fjerde runde 

Nitten hold spillede om ti pladser i ottendedelsfinalerne. Ét af holdene, Port Glasgow Athletic FC, var oversidder og gik derfor videre til ottendedelsfinalerne uden kamp.

Ottendedelsfinaler 

Ti hold spillede om fem pladser i kvartfinalerne.

Kvartfinaler 

I kvartfinalerne spillede de fem vindere fra ottendedelsfinalerne om fire pladser i semifinalerne. Tre af holdene, Queen's Park FC, Renton FC og Third Lanark RV var oversiddere i denne runde og gik derfor videre til semifinalerne uden kamp.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1885-86 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1885–86 
 Scottish FA – Scottish Cup Final Archive – 1885/86

Noter 

Sæsoner i Scottish Cup
Fodbold i 1885
Fodbold i 1886
H.C. Andersen (flertydig)

H.C. Andersen er det anvendte navn om flere personer:

 H.C. Andersen (1805-1875) – dansk forfatter (Hans Christian Andersen)
 H.C. Andersen (arkitekt) (1871-1941) – dansk arkitekt (Hans Carl Andersen)
 H.C. Andersen (kriminalkommissær) (1890-1965) – dansk kriminalkommissær og modstandsmand (Hans Christian Andersen)
 H.C. Andersen (direktør, født 1878) (1878-1944) – dansk direktør
 H.C. Andersen (direktør, født 1906) (1906-1980) – dansk direktør
 H.C. Andersen (direktør, født 1918) (1918-1995) – dansk direktør